b'\n_START_ARTICLE_\nAlp Arslan\n_START_SECTION_\nDr\xc5\xbeavna ureditev\n_START_PARAGRAPH_\nAlp Arslanova mo\xc4\x8d se je skrivala v voja\xc5\xa1tvu, notranje zadeve pa je urejal njegov perzijski vezir Nizamul al-Mulk, utemeljitelj upravne organizacije, ki je utrdila sultanat za \xc4\x8dasa vladavine Alp Arslana in njegovega sina Malik \xc5\xa0aha I. Z namenom podpiranja voja\xc5\xa1tva in navajanja nomadskih Turkov na urejene perzijske poljedelske razmere, so bili seld\xc5\xbeu\xc5\xa1kim princem v upravljanje podeljeni voja\xc5\xa1ki fevdi. Ta vrsta voja\xc5\xa1kega fevdalizma je nomadskim Turkom omogo\xc4\x8dala izkori\xc5\xa1\xc4\x8danje sredstev umirjenih Perzijcev znotraj velikega seld\xc5\xbeu\xc5\xa1kega imperija, Alp Arslan pa je tako lahko vzdr\xc5\xbeeval svojo ogromno vojsko, brez da bi se moral zana\xc5\xa1ati na vojni davek iz osvojenih ozemelj. Od svojih podlo\xc5\xbenikov je prejemal dovolj hrane za vojsko, z davki, pobranimi od trgovcev in prekup\xc4\x8devalcev, pa je financiral svoje stalne vojne.'